संघीय समाजवादी फोरमका अध्यक्ष उपेन्द्र यादव नयाँ शक्ति नेपालसँगको पार्टी एकताबारे छलफलमा सहभागी हुनुपर्ने भएकाले र महन्थ ठाकुर मोर्चाले केही दिनपछि जनकपुरमा गर्ने सभाको तयारीका लागि शुक्रबार सर्लाही गएकाले छलफलमा सहभागी नभएका हुन्। शुक्रबार विहान पनि सरकार र मधेसी मोर्चाबीच छलफल भएको थियो। उक्त बैठकमा मोर्चाले संविधान संशोधनको विषयमा केही परिमार्जन भएमा स्वीकार गर्न सकिने बताएका थिए।
